炸兩係一種廣東嘅特色小食，流行喺香港。係廣東人將腸粉同油炸鬼兩種小食夾埋而產生嘅小食。製法係用腸粉包住油炸鬼，然後切成細段，淋上豉油，灑上芝麻即成（習慣上一般普通腸粉喺拉製中都會灑上葱花同蝦米，但製作炸兩時通常會用無葱花同蝦米嘅齋腸包住）。香港人通常喺食粥時配炸兩，所以炸兩主要喺粥舖或大排檔有得賣，而家擴展到有啲酒樓當點心賣。